OpenLLM-France/wikimedia huggingface dataset:
# Can Montmany de Maspassoles

Can Montmany de Maspassoles és una masia de Corbera de Llobregat (Baix Llobregat) inclosa en l'Inventari del Patrimoni Arquitectònic de Catalunya.

## Descripció

És una masia adaptada a residència, amb addicions d'obra recents a les bandes oest i nord. Fou reformada l'original del llinatge Montmany de Maspassoles a finals del segle xix.
Té l'entrada per un portal que tanca l'àmbit de la façana i els porxos de cada costat. El cos principal té dues plantes i golfes. Les parets són gruixudes i els sostres són de cabirons i revoltons. La part interior té instal·lacions de bany i cuines modernes.

## Història

Fou adquirida per Ramon Serra Cetra en començar el segle xx. La seva filla, Maria Rosa Serra Tomàs, arquitecta, cap als anys 1970 va emprendre la planificació del terreny de la finca com ordenació de "cases pairals". Avui se la coneix com a "Can Serra". L'any 1999 es va dividir horitzontalment i van resultar setze habitatges en comunitat privada, les quals han estat reformades en la seva totalitat.
Un dels seus fills, Alberto Magnasco Serra segueix tenint una part de la propietat en l'estil original.

## Referències

* 1 2 3 «Can Montmany de Maspassoles». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 5 desembre 2012].
* ↑ «Can Montmany de Maspassoles». Mapa de patrimoni cultural. Diputació de Barcelona.
# Sininocellia

Sininocellia és un gènere de rafidiòpters de la família Inocelliidae. Va ser descrita per primera vegada científicament per Yang el 1985.

## Taxonomia

El gènere Sininocellia inclou les següents espècies:
* Sininocellia gigantos C.-k. Yang, 1985

## Referències

* ↑ «A review of the snakefly genus Sininocellia (Raphidioptera, Inocelliidae): discovery of the first male and description of a new species from China». Dtsch. Entomol. Z, vol. 2, núm 59, 2012, pàg. 233-240. DOI: 10.1002/mmnd.201200019.
* ↑ Issues in Life Sciences—Acarology, Arachnology, and Entomology: 2013 Edition (en anglès). ScholarlyEditions, 2013-05-01, p. 237-238. ISBN 978-1-4901-1001-1.
# The Toy Dolls

The Toy Dolls és un grup musical de punk rock anglès format l'any 1979.

## Història

El grup es va formar com a quartet amb Pete «Zulu» Robson com a cantant, Michael «Olga» Algar com a guitarrista, Colin «Mr. Scott» Scott com a bateria i Phillip «Flip» Dugdale com a baixista. Després d'uns quants concerts, Zulu deixà el grup per formar la seva pròpia banda i fou substituït per Paul «Hud» Hudson a les veus. Després de la marxa de Hud, The Toy Dolls va passar a ser un trio, amb Olga assumint la veu juntament amb la guitarra.
Al llarg de la seva trajectòria, el grup ha tingut 13 bateries i 10 baixistes diferents. L'Olga és l'únic membre original en actiu, acompanyat de Tommy Goober des de 2003 al baix i Mr. Duncan de Snuff a la bateria des de 2006. Durant la gira de 40è aniversari es feren acompanyar del grup tarragoní CRIM.

## Discografia

| Any | Àlbum |
| 1983 | Dig That Groove Baby |
| 1985 | A Far Out Disc |
| 1986 | Idle Gossip |
| 1987 | Bare Faced Cheek |
| 1989 | Ten Years Of Toys |
| 1989 | Wakey Wakey |
| 1990 | 22 Tunes Live from Tokyo |
| 1991 | Fat Bob's Feet |
| 1993 | Absurd-Ditties |
| 1995 | Orcastrated |
| 1997 | One More Megabyte |
| 1999 | On Stage in Stuttgart |
| 2000 | Anniversary Anthems |
| 2004 | Our Last Album? |
| 2006 | Treasured Toy Dolls Tracks Live |
| 2012 | The Album After the Last One |
| 2015 | Olgacoustic |
| 2019 | Episode XIII |

## Referències

* ↑ «Entrevista a The Toy Dolls». CondenadoFanzine, 22-10-2019. [Consulta: 31 octubre 2019].

## Enllaços externs

* The Toy Dolls - Lloc web oficial
* Biografia dels Toy Dolls
# Tomàs Aguiló i Forteza

Tomàs Aguiló i Forteza (Palma, 1812-1884) fou un poeta mallorquí, fill de Tomàs Aguiló i Cortès. Fundà la revista La Palma amb Josep Maria Quadrado i Antoni Montis. Escrigué nombroses poesies, entre les quals destaquen les de temàtica històrica i popular. La seva actitud dialectalitzant el distancià del moviment de la Renaixença balear.

## Obres

* Poesías fantásticas en mallorquí

## Vegeu també

* Els poetes romàntics de Mallorca

## Referències

* ↑ Mas i Vives, Joan. Aportacions a l'estudi de Tomàs Aguiló i Forteza : assaig bio-bibliogràfic : materials del segle xix a Mallorca : tesi de llicenciatura (tesi). Universitat de Barcelona. Departament de Filologia Hispànica, 1974. Arxivat 2021-01-30 a Wayback Machine.

## Enllaços externs

* Tomàs Aguiló i Forteza a Hudà, Joc de literatura de les Illes Balears
# Kaiarlik

Kaiarlik (en rus: Каярлык) és un poble de la república de l'Altai, a Rússia, que el 2016 tenia 195 habitants, pertany al districte d'Ongudai.

## Referències

* ↑ http://www.ongudai-ra.ru/index.php/%D0%BD%D0%BE%D0%B2%D0%BE%D1%81%D1%82%D0%B8/peredvizhnoj-fap-nachal-rabotu-v-ongudajskom-rajone
* ↑ https://www.lawmix.ru/zakonodatelstvo/1955751
# Rudolf Arnheim

Rudolf Arnheim (15 de juliol de 1904 - 9 de juny de 2007) va ser un psicòleg i filòsof nascut a Berlín, Alemanya el 1904. Influït per la psicologia de la Gestalt i per l'hermenèutica. Va realitzar importants contribucions per a la comprensió de l'art visual i altres fenòmens estètics i la teoria de l'art. Va publicar llibres sobre la psicologia de l'art, la percepció de les imatges i l'estudi de la forma. Probablement el seu llibre més conegut sigui Art i percepció visual. Psicologia de l'ull creador. Un dels seus arguments més originals, presentat en el llibre visual thinking és que l'home modern està permanentment assetjat pel món del llenguatge. Arnheim planteja que hi ha altres formes d'aprendre el món basades, per exemple, a la vista. Per Arnheim, hi ha certes qualitats i sentiments que captem en una obra d'art que no poden ser expressades en paraules. Això es deu al fet que el llenguatge no proveeix d'un mitjà de contacte directe amb la realitat. El llenguatge només serveix per nomenar el que ja ha estat escoltat, vist o pensat. En aquest sentit el mitjà del llenguatge pot paralitzar la creació intuïtiva i els sentiments. Va morir l'any 2007 als gairebé 103 anys.

## Referències

* ↑ Diccionario de Arte I. Barcelona: Spes Editorial SL (RBA), 2003, p.. ISBN 84-8332-390-7 [Consulta: 9 novembre 2014].
# Fly (pel·lícula)

Fly és una pel·lícula de drama musical i romàntic de 2021 dirigida per Katja von Garnier. S'ha doblat i subtitulat al català.

## Sinopsi

Una jove va provocar un greu accident que la va enviar a la presó. Allà s'ofereix un programa de rehabilitació social, a què no té més remei que unir-se. El grup és dirigit per una noia que els guia pel camí correcte utilitzant la dansa.

## Repartiment

* Svenja Jung com a Bex
* Ben Wichert com a Jay Winter
* Jasmin Tabatabai com a Ava
* Nicolette Krebitz com a Sara
* Katja Riemann com a Dr. Goldberg
* Aleksandar Jovanovic com a Herr Hartmann

## Referències

* ↑ «FFA apoya Music de Angela Schanelec y otros once proyectos» (en castellà), 16-09-2019. [Consulta: 27 setembre 2023].
* ↑ «Fly | Film-Rezensionen.de» (en alemany), 10-10-2021. [Consulta: 27 setembre 2023].
* ↑ «Fly». Goita què fan, ara!. [Consulta: 26 setembre 2023].
* ↑ Fly a la Base de dades de cinema en català
* ↑ «Fly» (en alemany). [Consulta: 27 setembre 2023].
* ↑ «Fly - 2019» (en alemany). [Consulta: 27 setembre 2023].
# Can Montmany (Sant Cugat del Vallès)

Can Montmany és un una masia del municipi de Sant Cugat del Vallès, a prop del nucli de Valldoreix (Vallès Occidental) que forma part de l'Inventari del Patrimoni Arquitectònic de Catalunya. Està formada per diverses edificacions. L'edifici principal és de planta rectangular i té planta baixa i pis i golfes. Predomina un cos central que sobresurt i que és simètric a l'eix transversal. La seva estructura de torratxa formada per tres pisos és coronada per un cos que s'alça en forma de pinacle. La torratxa és decorada amb balustrada i té un rellotge de sol inscrit. Cal destacar la balconada que surt del nivell de la façana principal i que és sostinguda per mènsules de ferro forjat. La teulada té un ràfec que és sostingut per tornapuntes de fusta. En un dels edificis situats davant del principal destaca una torre de defensa.

## Història

Fou una de les masies més importants de la comarca durant els segles xviii i xix. El 1850 es coneixia pels seus vins de gran qualitat. El 1884 Francesc Oliver-Monmany i Coll va fer reconstruir el vell edifici. Se sap per un document que els Monmany van habitar-hi des de 1726. El 1735 es troba un nomenament de Batlle de la Quadra d'en Canals a favor de Joan Oliver Monmany. El 1971 el territori Monmany comprenia tres masos: Monmany, Mas Roig i Mas Cañelles.

## Can Montmany al s.XXI

L'any 2009, l'activitat agrícola es repren a la finca de Can Monmany a través de L'Ortiga, un projecte d'agricultura ecològica sensible amb la recuperació del patrimoni agrari local.

## Referències

* 1 2 «Can Montmany». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 abril 2015].
* ↑ «L'Ortiga». [Consulta: 11 novembre 2020].
* ↑ 324cat. «L'agricultura torna al parc de Collserola», 06-12-2014. [Consulta: 11 novembre 2020].
# Sinistra Giovanile

Sinistra Giovanile és l'organització juvenil de Democratici di Sinistra, i abans del Partit Democràtic de l'Esquerra, derivació del Partit Comunista d'Itàlia.
# Terenci Lucà

Terenci Lucà, en llatí Terentius Lucanus, fou un poeta còmic romà, esclau del senador Publi Terenci Lucà, que li va donar la llibertat i va agafar el seu nom. Sembla que abans es deia Suetoni. Va deixar algunes comèdies escrites que s'han perdut.
Plini el Vell a la Naturalis Historia, parla d'un pintor amb el nom de Gai Terenci Lucà.

## Referències

* ↑ Lucanus, Terentius a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 809
# Toyota Stadium (Texas)

El Toyota Stadium és un estadi específic de futbol de Frisco, Texas, dins l'àrea metropolitana de Dallas. Inaugurat l'any 2005 amb una capacitat de 21.193 espectadors. Actualment és la seu del FC Dallas de la Major League Soccer.

## Referències

* ↑ «About Toyota Stadium | FC Dallas» (en anglès). fcdallas.com. [Consulta: 4 abril 2021].
* ↑ «MLS: FC Dallas abre la temporada recibiendo a Colorado Rapids el 17 de abril en el Toyota Stadium» (en castellà), 11-03-2021. [Consulta: 4 abril 2021].

## Enllaços externs

* Web oficial del Pizza Hut Park
# Kaingaue David

Kaingaue David (Tarawa, 20 de març de 1995) és una velocista kiribatiana. Va competir en la competició de 100 metres llisos als Jocs Olímpics d'Estiu de 2012; va córrer els preliminars en 13,61 segons, i no va poder passar la primera ronda.

## Referències

* ↑ «Kaingaue David» (en anglès). London 2012. Arxivat de l'original el 2013-01-28. [Consulta: 29 juny 2019].
* ↑ «Women's 100m Results: Preliminaries» (en anglès). London 2012. Arxivat de l'original el 2012-12-05. [Consulta: 29 juny 2019].
* ↑ «Kaingaue David» (en anglès). Sports Reference. Arxivat de l'original el 2020-04-18. [Consulta: 29 juny 2019].
# Richard Peet

Richard Peet (6 d'abril de 1940 a Southport, Anglaterra) és catedràtic de Geografia a la Clark University (Massachusetts, EUA). La seva obra és un referent en el pensament geogràfic internacional pel seu compromís i activisme polític contra la injustícia i la desigualtat. Té una extensa obra dedicada a temes com la geografia de la pobresa, les teories del desenvolupament, el paper de la ideologia i el poder en les estratègies de les organitzacions internacionals. Algunes de les seves obres publicades són Geography of Power: The Making of Global Economic Policy (Londres: Zed Press, 2007), La maldita trinidad: FMI, BM y OMC (Laetoli, 2004), Modern Geographical Thought (Blackwell, 1998) o Global Capitalism: Theories of Societal Development (Routledge, 1991), entre molts d'altres. Fou el director (1970-1985) de la revista Antipode: a Radical Journal of Geography i des del 2008 dirigeix la revista universitària Human Geography.

## Referències

* ↑ «Richard Peet». web. Centre de Cultura Contemporània de Barcelona (CC-BY-SA via OTRS). [Consulta: 17 febrer 2016].
# Fluïdesa

* No s'ha de confondre amb Fluïdesa (física).
En lingüística, fluïdesa és la capacitat d'un parlant d'expressar-se correctament amb certa facilitat i espontaneïtat, tant en la seva idioma com en una segona llengua, això permet que el parlant es desenvolupi d'una manera. La fluïdesa ve donada en tres àrees:
* Capacitat per crear idees (àrea creativa).
* Capacitat per produir, expressar i relacionar paraules (àrea lingüística).
* Capacitat per conèixer el significat de les paraules (àrea semàntica).
El procés de la fluïdesa es pot veure afectat si les àrees del cervell relacionades amb el llenguatge estan lesionades per causes extrínseques o intrínseques, "àrea de Broca i àrea de Wernicke", si això ocorregués estaria afectant directament la fluïdesa en totes la seva dimensions.
Les alteracions de la veu també poden afectar la fluïdesa verbal.
# Can Carreras (carrer Sant Isidre, Sitges)

Can Carreras és una obra del municipi de Sitges (Garraf) inclosa en l'Inventari del Patrimoni Arquitectònic de Catalunya.

## Descripció

La casa Carreras és un edifici entre mitgeres de planta baixa i un pis. Al costat esquerre hi ha un jardí, al qual es pot accedir també des del carrer. La façana principal, de composició simètrica, presenta a la planta baixa una porta i dues finestres amb reixa de ferro colat. Al primer pis hi ha tres balcons amb balustres, el central amb volada i els dos laterals sense volada. Totes les obertures, d'aquesta façana són rectangulars llevat de la d'accés, que presenta arc escarser. L'edifici és coronat per metes on figura la data del 1889. La decoració de l'edifici s'inscriu dintre de la llibertat de combinació d'elements clàssics i contemporanis pròpia de l'eclecticisme

## Història

Can Carreras forma part dels edificis construïts a l'eixample iniciat el 1881 segons projecte de Jaume Sunyer. Segons consta a l'Arxiu Municipal de Sitges, el propietari del terreny, Francesc Carreras, va demanar permís a l'Ajuntament per a la construcció d'un edifici, d'acord amb els plànols presentats que signava el mestre d'obres Jaume Sunyer i Juncosa. L'autorització de l'Ajuntament porta data del 6-5-1889. En l'actualitat el terreny ha estat adquirit per l'Associació Cultural de Sitges, i és destinat a la pròxima ampliació de l'Escola Pia.

## Referències

* 1 2 3 «Can Carreras». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
# Alderic de Le Mans

Alderic de Le Mans o Sant Alderic (800 - 856) fou bisbe de Le Mans, França.

## Biografia

Procedent d'una família noble d'ascendència saxona i bàvara, el jove Alderic fou conduït pel seu pare a la cort de Carlemany, on formà part de la servitud del seu fill, Lluís I el Pietós. Amb vint-i-un anys es retirà a Metz, on s'ordenà sacerdot. El 832, Alderic fou escollit bisbe de Le Mans i immediatament fou cridat per l'emperador Lluís, que el nomenà capellà i confessor seu.
Des d'aleshores, Alderic emprà tota la seva fortuna i les seves forces a socórrer els pobres, millorar els serveis públics com aqüeductes i construir edificis religiosos. Durant les guerres civils que seguiren a la mort de Lluís, la seva fidelitat a Carles II el Calb acabà amb la seva expulsió i es retirà a Roma, on fou acollit pel Papa Gregori IV. Amb la intercessió del bisbe de París, Erchenrad, visità Pipí I d'Aquitània i el convencé que cedís totes les seves possessions a l'Església. Durant la seva vida, estigué present als Concilis de París i de Tours. El seu episcopat durà vint-i-quatre anys.
Alderic quedà paralític dos anys abans de la seva mort. Confinat al llit, se centrà en l'assiduïtat en l'oració. Morí el 7 de gener del 856, i fou sepultat a l'església de Sant Vicenç, de la qual havia estat un gran benfactor.

## Referències

* 1 2 3 «CATHOLIC ENCYCLOPEDIA: St. Aldric». [Consulta: 3 abril 2022].
* ↑ «CatholicSaints.Info » Blog Archive » New Catholic Dictionary – Saint Aldric» (en anglès americà). [Consulta: 3 abril 2022].
* ↑ «CatholicSaints.Info » Blog Archive » Butler’s Lives of the Saints – Saint Aldric, Bishop of Mans, Confessor» (en anglès americà). [Consulta: 3 abril 2022].
# Terenci Clement

Terenci Clement (llatí: Terentius Clemens) va ser un jurista romà contemporani de Salvi Julià. Probablement era del temps de l'emperador Hadrià. S'ha suposat que podria ser la mateixa persona que Pactumeu Clement, i el seu nom complet seria Terenci Pactumeu Clement, però sembla poc probable.
Va escriure un tractat sobre la lex Julia et Papia Poppaea, amb el títol "Ad Leges Libri xx" del que es conserven alguns fragments al Digest.

## Referències

* ↑ [https://quod.lib.umich.edu/m/moa/acl3129.0001.001/804?page=root;rgn=full+text;size=100;view=image;q1=ClemensSmith,+William+(ed.).+Dictionary+of+Greek+and+Roman+Biography+and+Mythology.+Vol.+I.++Boston:+Little,+Brown,+&+Comp.,+1867,+p. 789. ]
# Kamennomostski

Kamennomostski - Каменномостський (rus) és un possiólok de la República d'Adiguèsia, a Rússia. Es troba a la vora del riu Bélaia, a 26 km al sud de Tulski i a 40 km de Maikop, la capital de la república.
Pertanyen a aquest municipi el khútor de Vessioli i el possiólok de Pobeda.

## Història

Al territori de la vial actual hi havia un aül adiguès, famós per la seva prolongada resistència sota el comandament de Magomet-Amín, naïb a les ordres de l'imam Xamil, contra l'exèrcit rus durant la Guerra del Caucas. El 1862 al lloc del devastat aül s'hi construí una fortalesa defensiva cosaca, que seria més endavant l'stanitsa Kamennomóstskaia. Des del 1948 la vila gaudeix de l'estatus de possiólok.
# Ròmul i Rem (Rubens)

Ròmul i Rem és una pintura de l'artista neerlandès Peter Paul Rubens, realitzada cap al 1615 i 1616. Es conserva a la Pinacoteca Capitolina (Museus Capitolins) de Roma (Itàlia).

## Descripció

Faustulus (a la dreta de l'obra) descobreix Ròmul i Rem amb la lloba i un pícid. La seva mare, Rea Sílvia, i Tiberí presencien el moment.
# Can Carreres (Bigues i Riells del Fai)

* Per a altres significats, vegeu «Can Carreres (Bigues)».
Can Carreres és una urbanització situada al poble de Bigues, en el terme municipal de Bigues i Riells del Fai, al Vallès Oriental. Pren el nom de la masia de Can Carreres, una de les masies històriques de la parròquia de Sant Mateu de Montbui, agregada al poble de Bigues en terres de la qual es va formar aquesta urbanització. És a la part central-occidental del terme municipal, prop del límit amb Sant Feliu de Codines i a la dreta del riu Tenes, en el vessant de llevant del turó del Castell de Montbui i en el de ponent del Turó de la Calcina. Té a prop i al sud-oest la masia de Can Viver i a l'est, molt més distanciada, la de Can Traver. Hi ha censades 293 veïns a l'entitat de població.
El seu territori està delimitat al nord pel torrent de la Verneguera i al sud pel torrent de Can Viver.

## Referències

* ↑ «Bigues i Riells». Gran Enciclopèdia Catalana. [Consulta: 21 abril 2019].
* ↑ «Bigues i Riells del Fai». Idescat. [Consulta: 20 abril 2019].
# Alderson (Oklahoma)

Alderson és un poble dels Estats Units a l'estat d'Oklahoma. Segons el cens del 2000 tenia 261 habitants.

## Demografia

Segons el cens del 2000, Alderson tenia 261 habitants, 97 habitatges, i 67 famílies. La densitat de població era de 186,6 habitants per km².
Dels 97 habitatges en un 36,1% hi vivien nens de menys de 18 anys, en un 57,7% hi vivien parelles casades, en un 7,2% dones solteres, i en un 29,9% no eren unitats familiars. En el 27,8% dels habitatges hi vivien persones soles el 10,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,69 i el nombre mitjà de persones que vivien en cada família era de 3,32.
Per edats la població es repartia de la següent manera: un 31,8% tenia menys de 18 anys, un 6,9% entre 18 i 24, un 25,3% entre 25 i 44, un 22,2% de 45 a 60 i un 13,8% 65 anys o més.
L'edat mediana era de 37 anys. Per cada 100 dones de 18 o més anys hi havia 97,8 homes.
La renda mediana per habitatge era de 23.750 $ i la renda mediana per família de 31.250 $. Els homes tenien una renda mediana de 23.750 $ mentre que les dones 17.292 $. La renda per capita de la població era d'11.513 $. Entorn del 14% de les famílies i el 20% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Alderson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Alderson». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Team Coop-Repsol

El Team Coop-Repsol (codi UCI: TCR), conegut anteriorment com a Sparebanken, és un equip ciclista noruec de categoria continental. Creat el 2004, competeix principalment als circuits continentals de ciclisme.
No s'ha de confondre amb el Team Sparebanken Sør.

## Principals victòries

* Ringerike Grand Prix: Are Hunsager Andresen (2005)
* Gran Premi ciclista de Gemenc: Martin Prázdnovský (2006)
* Tour de Guadalupe: Martin Prázdnovský (2006)
* Rogaland Grand Prix: Håvard Nybø (2009)
* Gran Premi de Frankfurt sub-23: Sven Erik Bystrøm (2012)
* Kernen Omloop Echt-Susteren: Daniel Hoelgaard (2012)
* Hadeland GP: Fredrik Galta (2013)
* Gran Premi Viborg: Oscar Landa (2015)
* Kreiz Breizh Elites: August Jensen (2015)
* Gran Premi Liberty Seguros: August Jensen (2016)

## Composició de l'equip

2016 :
2017 :

## Classificacions UCI

Fins al 1998 els equips ciclistes es trobaven classificats dins l'UCI en una única categoria. El 1999 la classificació UCI per equips es dividí entre GSI, GSII i GSIII. D'acord amb aquesta classificació els Grups Esportius I són la primera categoria dels equips ciclistes professionals. La següent classificació estableix la posició de l'equip en finalitzar la temporada.
| Temporada | Classificació per equips | Millor ciclista en la classificació individual |
| 2004 | 56è (GSIII) | Bjørnar Vestøl (819è) |
A partir del 2005 l'equip participa en les proves dels circuits continentals i principalment en les curses del calendari de l'UCI Europa Tour.
UCI Europa Tour
| Temporada | Classificació per equips | Millor ciclista en la classificació individual |
| 2005 | 56è | Morten Hegreberg (287è) |
| 2006 | 56è | Martin Prazdnovsky (62è) |
| 2007 | 84è | Stian Remme (401è) |
| 2008 | 96è | Stian Remme (408è) |
| 2009 | 70è | Christer Rake (387è) |
| 2010 | 58è | Michael Stevenson (105è) |
| 2011 | 61è | Roy Hegreberg (229è) |
| 2012 | 81è | Sven Erik Bystrøm (246è) |
| 2013 | 65è | Fredrik Strand Galta (349è) |
| 2014 | 44è | Sven Erik Bystrøm (36è) |
| 2015 | 45è | Fredrik Strand Galta (83è) |
| 2016 | 48è | Krister Hagen (187è) |
| 2017 | 28è | August Jensen (24è) |
| 2018 | 44è | Gustav Höög (274è) |
| 2019 | 70è | Trond Trondsen (487è) |
| 2020 | 37è | Jacob Eriksson (410è) |
| 2021 | 28è | Kristian Aasvold (235è) |
| 2022 | 37è | Andreas Stokbro (272è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Pàgina oficial
* Plantilles a memoire-du-cyclisme.eu
* Plantilles i resultats a firstcycling.com
* Plantilles i resultats a cyclebase.nl